钦定古今图书集成/明伦汇编/氏族典/第553卷 > 《廖用贤尚友录》 > 公孙凤
## 钦定古今图书集成/明伦汇编/氏族典/第553卷 > 《廖用贤尚友录》 > 公孙凤

按《晋书公孙凤传》：“凤字子鸾，上谷人，隐于昌黎之九
城山谷。冬衣单布，寝土床，夏则并食于器，停令臭败，
然后食之。弹琴吟咏，陶然自得。人咸异之，莫能测也。
慕容𬀩以安车征至邺，及见𬀩，不言不拜，衣食举动，
如在九城，宾客造请，鲜得与言。数年病卒。”